George Cruikshank
Store norske leksikon,Kunst og estetikk,Bildende kunst,Samtidskunst,Internasjonale tegnekunstnere
George Cruikshank var en britisk karikaturtegner og bokillustratør, særlig kjent for sine satiriske og groteske tegninger med brodd mot borgerskapet. Han ble internasjonalt berømt for sine illustrasjoner til bøker av datidens kjente forfattere, som blant annet Charles Dickens og William Harrison Ainsworth.
Politisk karikaturtegner Faren hans, Isaac Cruikshank (1764–1811), var også karikaturtegner, og George fikk dermed fra tidlig alder av undervisning i tegning og grafiske teknikker på farens atelier. Allerede som tenåring leverte han politiske karikaturer til satiriske magasiner. Han gjorde etter hvert stor suksess med sine grotesk-humoristiske tegninger, som ofte inneholdt skarp kritikk mot den britiske kongefamilien, borgerskapet og datidens politikere. Bokillustratør Fra 1820 begynte han også som bokillustratør, og illustrerte flere kjente verk, blant annet Brødrene Grimms eventyr, Daniel Defoes Robinson Crusoe (1719) og Miguel de Cervantes Saavedras Don Quixote.For sine illustrasjoner til William Harrison Ainsworth Guy Fawkes (1841) og Charles Dickens´Oliver Twist (1838) høstet han internasjonal berømmelse. I en brosjyre han utga i 1872, The Artist and the Author, hevdet han at disse to kjente forfatterne egentlig fikk sine ideer til bøkene fra ham. I løpet av sin levetid skal han ha illustrert mer enn 850 bøker, flere av disse var egne publikasjoner. Alkoholmotstander Cruikshank var hele livet opptatt av sosiale kampsaker. Da hans egen far, som var alkoholiker, døde etter en drikke-konkurranse, ble han en ivrig alkoholmotstander. Han ga ut to illustrerte serier, The Bottle (1847) og The Drunkard's Children (1848), med tydelig anti-alkohol-propaganda.I tillegg til å tegne utførte han også oljemalerier og akvareller. Les mer i Store norske leksikon Charles Dickens karikatur William Harrison Ainsworth Eksterne lenker Spartacus Educational: George Cruikshank Nettsiden Cruikshankart.com